NORAKSTS

|  |  |
| --- | --- |
| 28.03.2025. | Nr.4/11 |

###### DOMĀJAMO DAĻU NO ZEMES VIENĪBAS DAĻAS AR KADASTRA APZĪMĒJUMU 0900 012 0001 8001, UZ KURAS ATRODAS DAUDZDZĪVOKĻU DZĪVOJAMĀ MĀJA MEIJU CEĻĀ 16, JELGAVĀ, PIRKŠANA

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, S.Stoļarovs, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas valstspilsētas pašvaldībā (turpmāk – Pašvaldība) saņemts Zemgales apgabaltiesas 108.iecirkņa zvērinātas tiesu izpildītājas Sniedzes Upītes 2024. gada 4. decembra Paziņojums Nr.18013/108/2024-NOS par atsavināšanas tiesības izmantošanu un atsavināšanas cenas samaksu daudzdzīvokļu dzīvojamai mājai Meiju ceļā 16, Jelgavā.

2023.gada 1.janvārī spēkā stājās Piespiedu dalītā īpašuma privatizētajās daudzdzīvokļu mājās izbeigšanas likums (turpmāk – Dalītā īpašuma izbeigšanas likums), kura mērķis ir dot iespēju privatizēto daudzdzīvokļu māju īpašniekiem izpirkt ēkas uzturēšanai pašvaldības noteikto, funkcionāli nepieciešamo zemi, izņemot valstij un pašvaldībai piederošo zemi un dzīvokļu īpašnieku jau izpirkto vai privatizēto zemi.

Pašvaldībai daudzdzīvokļu dzīvojamā mājā Meiju ceļā 16, Jelgavā, pieder dzīvokļa īpašumi Nr.17, 22 un 27, kas reģistrēti Zemgales rajona tiesas Jelgavas pilsētas zemesgrāmatas nodalījumos Nr. 2516-17, 2516-22 un 2516-27. Dzīvojamā māja izvietojas uz zemes vienības, kas ietilpst nekustamā īpašuma ar kadastra numuru 0900 012 0001 Meiju ceļā 6, Jelgavā, sastāvā un reģistrēta uz fiziskas personas vārda.

Pamatojoties uz Pašvaldības Zemes lietu komisijas 2023. gada 7. decembra lēmumu Nr. 12/16 “Par dzīvojamai mājai Meiju ceļā 16, Jelgavā, funkcionāli nepieciešamā zemes gabala noteikšanu” dzīvojamai mājai Meiju ceļā 16, Jelgavā, noteikta funkcionāli nepieciešamā zeme un Nekustamā īpašuma valsts kadastra informācijas sistēmā ir reģistrēta atsavināmā zeme un noteikta tās atsavināšanas cena.

Valsts zemes dienesta Zemgales reģionālās pārvaldes 2024. gada 4. jūnija Paziņojumā Nr. 2-16-Z/82 par atsavināmo zemi un atsavināšanas cenu noteikta atsavināmās zemes vienības daļas 1485 m2 platībā ar kadastra apzīmējumu 0900 012 0001 8001 cena.

Pašvaldībai piederošajam dzīvokļa īpašumam Meiju ceļā 16-17, Jelgavā, proporcionāli piekrītošajām 545/17069 domājamām daļām, atsavināmās zemes atsavināšanas cena noteikta 436,22 *euro* (četri simti trīsdesmit seši *euro* un22 centi) apmērā.

Pašvaldībai piederošajam dzīvokļa īpašumam Meiju ceļā 16-22, Jelgavā, proporcionāli piekrītošajām 491/17069 domājamām daļām, atsavināmās zemes atsavināšanas cena noteikta 393,00 *euro* (trīs simti deviņdesmit trīs *euro* un0 centi) apmērā.

Pašvaldībai piederošajam dzīvokļa īpašumam Meiju ceļā 16-27, Jelgavā, proporcionāli piekrītošajām 672/17069 domājamām daļām, atsavināmās zemes atsavināšanas cena noteikta 537,87 *euro* (pieci simti trīsdesmit septiņi *euro* un87 centi) apmērā.

Daudzdzīvokļu dzīvojamās mājas Meiju ceļā 16, Jelgavā, dzīvokļu īpašnieki kopsapulcē ir pieņēmuši lēmumu izmantot atsavināšanas tiesību.

Saskaņā ar Dalītā īpašuma izbeigšanas likuma 14. panta nosacījumiem, dzīvokļa īpašumam atbilstošā zemes atsavināšanas cena jāpārskaita zvērināta tiesu izpildītāja depozīta kontā.

Daudzdzīvokļu dzīvojamās mājas Meiju ceļā 16, Jelgavā, dzīvokļu īpašnieki 2025. gada 12. janvāra kopsapulcē (protokols Nr.2) ir pieņēmuši lēmumu, ka puse no zemes atsavināšanas cenas 6528,94 *euro* (seši tūkstoši pieci simti divdesmit astoņi *euro* un 94 centi) apmērā tiek apmaksāta no mājas faktiski pieejamiem līdzekļiem, bet otra puse - no katra dzīvokļa īpašnieka personīgajiem līdzekļiem.

Pamatojoties uz minēto un saskaņā ar Piespiedu dalītā īpašuma privatizētajās daudzdzīvokļu mājās izbeigšanas likuma 12. panta ceturtās daļas 4. punktu, Pašvaldību likuma 10. panta pirmās daļas 16. punktu un 73. panta ceturto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Pirkt 1708/17069 domājamās daļas no zemes vienības daļas ar kadastra apzīmējumu 0900 012 0001 8001, uz kuras atrodas daudzdzīvokļu dzīvojamā māja Meiju ceļā 16, Jelgavā, par noteikto atsavināšanas cenu 1367,09 *euro* (viens tūkstotis trīs simti sešdesmit septiņi *euro* un9 centi).
2. No pamatbudžeta izdevumu programmas "Pašvaldības dzīvokļu pārvaldīšana, remonts, veco māju nojaukšana" (klasifikācijas kods 06.604) esošajiem līdzekļiem, par atsavināmo zemi pārskaitīt 683,55 *euro* (seši simti astoņdesmit trīs *euro* un55 centi) kopsummā zvērinātas tiesu izpildītājas Sniedzes Upītes depozīta kontā, par katru dzīvokļa īpašumu proporcionāli domājamām daļām:
	1. par dzīvokļa īpašumu Meiju ceļā 16-17, Jelgavā, 218,11 *euro* (divi simti astoņpadsmit *euro* un11 centi);
	2. par dzīvokļa īpašumu Meiju ceļā 16-22, Jelgavā, 196,50 *euro* (viens simts deviņdesmit seši *euro* un50 centi);
	3. par dzīvokļa īpašumu Meiju ceļā 16-27, Jelgavā, 268,94 *euro* (divi simti sešdesmit astoņi *euro* un94 centi).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 28. martā